internet vaartha 378 Views
రూ.10లక్షలకు పెంచాలని జిజెఎఫ్‌ ప్రతిపాదన
ముంబై : కొత్త పాన్‌ నిబం ధనల కారణంగా ఆభరణాల విక్రయాల రంగం దేశవ్యాప్తంగా 20-30 శాతం నష్టపోయినట్లు అంచనా. కొత్త నిబంధనలు రెండు లక్షలకు పైబడిన కొనుగోళ్లపై విధిగా పాన్‌ నంబరు వేయాలన్న నిబంధనలు అమలులోకి రావడంతో లావాదేవీలుభారీగా తగ్గిపోయినట్లు బులియన్‌ రంగ నిపుణులు చెపుతున్నారు. సంఘటిత, అసంఘటిత రంగంలోని ఆభరణాల వ్యాపారం సాలీనా 3.5లక్షల కోట్ల రూపాయలుగా ఉంది. అసంఘటిత రంగంనుంచే ఎక్కువ రాబడులు వస్తున్నాయని అఖిల భారత వజ్రాభరణాల సమాఖ్య (జిజెఎఫ్‌) వెల్లడించింది. నల్లధనాన్ని కట్టడిచేసే చర్యల్లో భాగంగా ప్రభుత్వం పన్ను రాబడులను పెంచేందుకు వివిధ సంస్కరణలు చేపట్టింది. అన్ని లావాదేవీ లపై పాన్‌ నంబరు వేయడాన్ని తప్పనిసరిచేసింది. అలాగే జ్యుయెలరీ రంగంలో కూడా రెండులక్షలకుపైబడిన కొనుగోళ్లపై పాన్‌ నెంబరు వేయాలని షరదులు జారీచేసింది. ఈ నిబంధనలన్నీ ఈనెల ఒకటవ తేదీనుంచే అమలులోకి వచ్చాయి. అంతకుముందు ఐదులక్షల రూపాయలు దాటి తే పాన్‌ నెంబరు వేయాలన్న నిబంధనలను ప్రస్తుతం రూ.2 లక్షలకే కుదించారు.దీనితో ఎదురవుతున్న నష్టాలపై ఆందోళన వ్యక్తంచేస్తున్న జిజెఎఫ్‌ ప్రధాని నరేంద్రమోడీ, ఆర్థిక మంత్రి అరుణ్‌జైట్లీలను కలిసి చర్చించాలని నిర్ణయించింది. ఈనిబంధనను తొలగించాలని డిమాండ్‌ చేసేందుకు సిద్ధం అవుతోంది. కేవలం బంగారం ఒక్కటే ఆభరణాలకు కీలకం కాదని, అత్యంత విలువలున్న ఉత్పత్తి అని చెపుతోంది. కొత్త నిబంధన అమలుచేయడం వల్ల ఇబ్బందిలేదని, అయితే దీనివల్ల కేవ లం 12శాతం జనాభా మాత్రమే పాన్‌కార్డులున్నాయని, గ్రామీణ, పట్టణ ప్రాంతాలనుంచే ఎక్కువ మంది కస్టమర్లు ఉన్నందున వీరందరి వద్ద పాన్‌కార్డులు ఉండవని జిజెఎఫ్‌ ఛైర్మన్‌ జివిశ్రీధర్‌ చెపుతున్నారు ఈ కొత్త నిబంధన వల్ల స్మగ్లింగ్‌ పెరగడమే కాకుండా అసంఘటి తరంగంలోకి ఆభరణాల రంగం వెళ్లిపోతుందని ఆందోళన వ్యక్తం చేసారు. అందువల్లనే రూ.10 లక్షల కొనుగోళ్లకు పైబడినతేనే పాన్‌ నెంబరు వేయాలన్న నిబంధనను తీసుకువస్తే అభ్యంతరం లేదని శ్రీధర్‌ చెపుతున్నారు. ప్రధాని, ఆర్థికమంత్రిల అపాయింట్‌మెంట్‌ తీసుకుని ఈ వారంలోనే కలిసి ప్రతిపాదించనున్నట్లు ఆయన తెలి పారు. ఇదిలా ఉండగా దేశంలోని అనేక సంస్థలు వాణిజ్యసంఘాలు ప్రభుత్వ నిబంధనలపై తీవ్ర నిరసన వ్యక్తంచేస్తున్నాయి. కొన్ని చోట్ల ర్యాలీలు నిరసన ప్రదర్శనలు కూడా జరిగాయి. ఈ నిబంధన బ్రాండ ెడ్‌, అన్‌బ్రాండెడ్‌ ఆభరణాల సంస్థలపై ఎక్కువ ప్రభావం చూపు తుందని వాదిస్తున్నారు. టైటాన్‌ కంపెనీ ఈ నిబంధనను విశ్లేషి స్తూ తమ టర్నోవర్‌ ఒక్కసారిగా 500 కోట్ల రూపాయలకు పడి పోయే ప్రమాదం ఉందని ప్రకటించింది. ఆభరణాల విబాగంలోని రాబడులతో పోలిస్తే ఈ కేటగిరీలో రాబడులు కేవలం పదిశాతం మాత్రమే ఉన్నాయి. క్రెడిట్‌కార్డులు, చెక్కులు, గిప్ట్‌వోచర్లు వంటి వాటిరూపంలో ఇచ్చే చెల్లింపులకు ఈ ప్రభావం ఉండకపోవచ్చని టైటాన్‌ చెపుతోంది. ఎక్కువ గ్రామీణులకు పాన్‌ నెంబరు ఉండ నందున ఆభరణాల కొనుగోళ్లు దెబ్బతింటాయన్నది అంచనా. జోయ్ అలూక్కాస్‌గ్రూప్‌ దక్షిణాది హెడ్‌ బేబీ జార్జి మాట్లాడుతూ కేరళ, తమిళనాడుల్లో ఇప్పటికే ఈ ప్రభావం కనిపించిందన్నారు. ఒక్కసారిగా అమలుపరచడం కంటే దశలవారీగా అమలుచేయా లని సూచించారు. ఐదులక్షల నుంచినాలుగు లక్షలు, మూడు లక్ష లు, రెండులక్షలుగా ఉంటే సముచితంగా ఉండేదనిఅన్నారు. ఇప్ప టికే ప్రభుత్వానికి తమ సంఘం ఈసూచన చేసిందన్నారు. రాబ డులు, కొనుగోళ్లు విక్రయాలు దెబ్బతినకుండా ఉండేందుకు ఈ రంగం కస్టమర్లకు ఆవగాహన పెంచాల్సిన అవసరం ఉందని, అలాగే సృజనాత్మక విధానాలతో ఆభరణాల రంగం వృద్ధి దెబ్బతిన కుండా చూసుకోవాల్సిన అవసరం కూడా ఉందని జిజెఎఫ్‌ భావిస్తోంది.